དང་ ཡང་ དག་ ཐབས་
གཅིག་བཞུགས། ། སཱ་ལུ་ལྗང་པ་ལ་གཟིགས་ནས། ། རྒྱུ་དང་རྐྱེན་ལས་བྱུང་བ་
སྟེ། ། རྒྱུ་དང་རྐྱེན་སྐྱེས་དེ་བཞིན་དུ། ། ཡན་ལག་བཅུ་གཉིས་རིམ་འབྱུང་བམ་
ནི་རྣལ་དུ་འཇུག་པར་བྱ། ། སྡོམ་བརྩོན་ཅན་གྱིས་གུས་བྱསཐོང་ངོ་ཞེས། །
དགེ་སློང་ རྣམས་ ལ་ འདི་ གསུངས་ ནས། ། འདྲེན་ པ་ ཅང་ མི་ གསུང་ བར་
བཞུགས། ། དགེ་སློང་ཤཱ་རིའི་བུས་ཐོས་ནས། ། བྱམས་པའི་དྲུང་དུ་སོང་ནས་
ནི། ། བྱམས་པ་དེང་འདིར་དེ་བཞིན་གཤེགས། ། འདི་གསུངས་དོན་རྣམས་
མ་ཕྱེ་བར། ། ཅང་མི་གསུང་བར་བཞུགས་གྱུར་ན། ། དེའི་དོན་ཇི་ལྟར་རྟོགས་
པར་བྱ། ། རྟེན་ཅིང་འབྲེལ་དང་ཆོས་གང་ཡིན། ། སངས་རྒྱས་ཀྱང་ནི་གང་
ཞིག་ཡིན། ། ཇི་ལྟར་རྟེན་འབྲེལ་མཐོང་བ་ནི། ། ཆོས་དང་སངས་རྒྱས་མཐོང་
བ་ཡིན། ། བདག་གིས་ ཐེ་ ཚོམ་འདི་སྨྲོས་ཞེས། ། ཤཱ་ རིའི་ བུ་ ཡི་ མ་ ཕམ་
སྨྲས། ། བྱམས་པ་ཤིན་ཏུ་བསྒོམ་པའི་བདག ། བྱམས་པས་གཏན་ལ་དབབ་
པ་སྨྲས། ། ཡན་ལག་བཅུ་གཉིས་མ་རིག་སོགས། ། འཆི་བ་ལ་ཐུག་གོ་རིམ་
བཞིན། ། དེ་ལྟ་བས་ན་སྡུག་བསྔལ་གྱི། ། ཕུང་པོ་འབའ་ཞིག་འབྱུང་བར་
467

འགྱུར། ། ཆོས་ལམ་ཡན་ལག་བརྒྱད་པ་དང་། ། འབྲས་བུ་མྱ་ངན་འདས་
པའོ། ། དེ་ལྟར་ཐམས་ཅད་ཐུགས་ཆུད་ཕྱིར། ། ཆོས་སྐྱེས་སངས་རྒྱས་ཞེས་བྱ་
སྟེ། ། དེ་སྐད་ཅེས་བྱ་འཕགས་མཐོང་བས། ། གང་གིས་མཐོང་བ་དེས་མ་
མཐོང་ངོ་། ། གང་ཞིག་སྲོག་ལ་སོགས་བྲལ་པ། ། ཉེར་ཞི་ལ་ཐུབ་བཅས་པར་
ན། ། རྟེན་འབྲེལ་ཆོས་དང་སངས་རྒྱས་དག ། དྲི་མེད་ པ་ ཡི་བློས་ མཐོང་
བ། ། རྟེན་འབྲེལ་ཞེས་པའི་མཚན་ཉིད་ནི། ། རྒྱུ་བཅས་ལ་སོགས་ཚིག་དང་
ལྡན། ། སངས་རྒྱས་བྱུང་རུང་མ་བྱུང་རུང་། ། ཆོས་ཉིད་འདི་ནི་གནས་པ་
ཡིན། ། ཕྱི་དང་དེ་བཞིན་ནང་གི་ནི། ། རྒྱུ་དང་རྐྱེན་ནི་རྣམ་གཉིས་ཏེ། ། ཕྱི་
རོལ་རྒྱུ་ནི་ས་བོན་སོགས། ། རྐྱེན་ནི་རྣམ་པ་དྲུག་ཏུ་བསྟན། ། ས་བོན་མྱུ་གུ་
སྡོང་པོ་སོགས། ། ཇི་ལྟར་འབྲས་བུ་འཇུག་པར་བརྗེད། ། རྐྱེན་ནི་ས་ལ་སོགས་
པ་སྟེ། ། དུས་ལ་སོགས་པ་གོ་རིམ་བཞིན། ། རྟེན་དང་བརླན་དང་སྨིན་པ་
དང་། ། འབྲུ་འཕེལ་དང་ནི་གོ་འབྱེད་དང་། ། འགྱུར་བ་དག་ནི་དེ་རྣམས་
ཀྱི། ། བྱ་བ་ཇི་བཞིན་འཇུག་པའོ། ། རྐྱེན་རྣམས་ཚོགས་པ་མེད་ན་ནི། ། ས་
བོན་ཡོད་ཀྱང་མྱུག་སོགས་མེད། ། ས་བོན་མེད་པ་ཉིད་ཡིན་ལ། ། རྐྱེན་རྣམས་
ཡོད་ཀྱང་དེ་དང་འདྲ། ། རྒྱུ་དང་དེ་བཞིན་རྐྱེན་རྣམས་ནི། ། ངར་འཛིན་ལ་
སོགས་བྲལ་བ་སྟེ། ། རྒྱུ་དང་རྐྱེན་ནི་ཚོགས་པ་ལས། ། ལས་ཀྱི་འབྲས་བུ་ཆུད་
ཟད་མེད། ། བདག་ལས་མ་ཡིན་གཞན་ལས་མིན། ། གཉིས་དང་བྱེད་པོ་དུས་
ལས་མིན། ། དེ་བཞིན་དབང་ཕྱུག་སོགས་བྱས་མིན། ། རང་བཞིན་ལས་མིན་
རྒྱུ་མེད་མིན། ། རྒྱུ་དང་རྐྱེན་གྱིས་འཇུག་པ་ཡང༌་། ། ཐོག་མ་མེད་པའི་དུས་
ཅན་སྣང་། ། རྒྱུ་ལྔ་དག་གིས་ཕྱི་རོལ་གྱིས། ། རྟེན་ཅིང་འབྲེལ་པར་འབྱུང་བ་
བཞེད། ། རྟག་ པར་ མ་ ཡིན་ ཆད་ པར་ མིན། ། འཕོ་ བར་ མ་ ཡིན་ རྒྱུ་ ཆུང་
ལས། ། འབྲས་བུ་ཆེན་པོ་ འགྲུབ་ པ་ དང་། ། འདྲ་བར་ རྗེས་ སུ་ འགྲོ་ ཕྱིར་
ཡང་། །མྱུ་གུ་ས་བོན་ལྟར་མི་འདོད། ། རྒྱུ་མེད་མྱུ་གུ་སྐྱེ་བའང་མེད། །
468

་ འགག་དང་ སྐྱེ་ བ་ མགོ་ མཉམ་ སྟེ། ། སྲང་ མདའི་ མགོ་ མཇུག་ མཐོ་ དམན་
བཞིན། ། དེ་ བཞིན་ ནང་ གི་ རྒྱུ་ དང་ ནི། ། རྐྱེན་ གྱིས་ རྣམ་ པ་ གཉིས་ སུ་
བཞེད། ། འདིའི་རྒྱུ་དང་པོ་མ་རིག་པ། ། ཐ་མ་འཆི་ཡིན་གོ་རིམ་བཞིན། །
ཡན་ལག་ བཅུ་གཉིས་ ཉོན་མོངས་ལས། ། སྐྱེ་བཅས་བདག་ ཉིད་ ཆ་ གསུམ་
ནི། ། རྒྱུ་དང་རྐྱེན་ལས་བྱུང་བ་སྟེ། ། བྱེད་པོ་ལ་སོགས་རྣམ་པར་སྤངས། །
གལ་ཏེ་དང་པོ་མ་རིག་མེད། ། ཐ་མ་འཆི་བ་འབྱུང་མི་འགྱུར། ། དེ་དག་ལས་
གཞན་བདག་དང་ནི། ། བདག་གི་ཞེས་པ་གང་ནའང་མེད། ། དང་པོ་མ་རིག་
བྱུང་ན་ནི། ། ཐ་མ་འཆི་བའང་སྣང་བར་འགྱུར། ། དེ་ལྟར་འདི་ནི་ནང་གི་
རྒྱུ། ། འདི་ཡི་རྐྱེན་ནི་རྣམ་པར་དྲུག ། ཐ་མ་རྣམ་པར་ཤེས་ཐོག་མས། །
ནང་གི་རྐྱེན་དུ་འདོད་པ་ཡིན། ། སྲ་དང་རྗེས་སུ་སྡུད་པ་དང་། ། སྨིན་དང་
དབུགས་འཕེལ་གོ་འབྱེད་ཉིད། ། ཤེས་དང་གཟུགས་ཀྱི་རྗེས་འཇུག་པ། །
རྣམ་ཤེས་ལྔ་དང་ལྡན་པ་དང་། ། དེ་ན་ཉོན་མོངས་ཅན་ཡིད་ཀྱང་། ། འདི་
རྣམས་ནང་གི་རྐྱེན་ཡིན་ནོ། ། དད་པ་ཡིན། ། དེ་དག་བདག་དང་བདག་གི་
ཞེས། ། རྣམ་རྟོག་སྐྱེ་བ་མེད་པར་འདོད། ། དེ་དག་ཡོད་ན་སྐྱེ་འགྱུར་ཏེ། །
དེ་དག་མེད་ན་འབྱུང་བ་མེད། ། དེ་རྣམས་བདག་སོགས་མི་ལྡན་ལ། ། གཞན་
ཡང་སུའི་ཡང་མ་ཡིན་ནོ། ། གང་གཅིག་རིལ་སོགས་འདུ་ཤེས་པ། ། དེ་ནི་མ་
རིག་སྲིད་གསུམ་སྒྲིབ། ། མི་ཤེས་པས་ནི་འདོད་ཆགས་དང་། ། ཞེ་སྡང་གཏི་
མུག་མངོན་དུ་བྱེད། ། དེ་ལས་འདུ་བྱེད་དངོས་པོ་ནི། ། རྣམ་པར་རིག་པའི་
རྣམ་ཤེས་འབྱུང་། ། རྣམ་ཤེས་ལྷན་ཅིག་འབྱུང་བ་ནི། ། གཟུགས་ཅན་མ་ཡིན་
ཕུང་པོ་བཞི། ། མིང་དང་གཟུགས་ལ་བརྟེན་ནས་ནི། ། དབང་པོ་སྐྱེ་མཆེད་
འབྱུང་བར་འགྱུར། ། ཡུལ་དང་དབང་པོ་རྣམ་པར་ཤེས། ། འདུས་པ་ལས་ནི་
རེག་པ་འབྱུང་། ། རེག་འབྱུང་ཚོར་བར་ཤེས་བྱ་སྟེ། ། དེ་བཞིན་ཚོར་འབྱུང་
སྲེད་པའོ། ། སྲེད་འཕེལ་ཉེ་བར་ལེན་པ་དང་། ། ལེན་ པ་ ལས་ ནི་ སྲིད་ པ་
469

འབྱུང་། ། སྲེད་ལས་ཕུང་འབྱུང་སྐྱེ་བ་སྟེ། ། དེ་བཞིན་སྐྱེ་ལས་རྒས་པའོ། །
དེ་བཞིན་རྒས་པའི་ཕུང་མེད་པ། ། དེ་ནི་འཆི་བ་ཞེས་བརྗོད་དོ། ། རྨོངས་པ་
འཆི་ལས་མྱ་ངན་ཏེ། ། སྲེད་དང་བཅས་པའི་གདུང་བ་ཉིད། ། མྱ་ངན་ལས་
ནི་བརྗོད་པ་གང་། ། དེ་ནི་སྨྲེ་སྔགས་འདོན་ཅེས་བྱ། ། སྨྲེ་སྔགས་འདོན་པ་
ལས་བྱུང་བ། ། རྣམ་པར་ཤེས་པ་ཚོགས་ལྔ་ཡིས། ། སིམ་པ་ མ་ ཡིན་ སྡུག་
བསྔལ་བརྗོད། ། ལུས་ཀྱི་བདེ་བའི་གེགས་བྱེད་པའོ། ། ཡིད་ལ་བྱེད་པའི་སྡུག་
བསྔལ་ནི། ། ཡིད་ལ་ཉེ་བར་གནོད་བྱེད་པ། ། དེ་ ཡིད་ མི་ བདེར་ ཤེས་ བྱ་
སྟེ། ། གང་གཞན་ཉེ་བར་ཉོན་མོངས་རྒྱུ། ། མུན་མངོན་ཤེས་དང་གཟུགས་
དང་ནི། ། སྐྱེ་མཆེད་རེག་མྱོང་སྐོམ་པའི་ཕྱིར། ། སྲེད་ལས་ལེན་དང་སྲིད་སྐྱེ་
དང་། སྨིན་དང་འཇིག་དང་མྱ་ངན་ཕྱིར། ། ཚིག་སོགས་ལུས་ལ་གནོད་པ་
དང་། ། སེམས་ཡིད་མི་བདེའི་ཕྱིར་ཕྱིར་ནི། ། ཉོན་མོངས་ཕྱིར་ནི་མིང་དོན་
མཐུན། ། གོ་རིམ་བཞིན་དུ་བསྟན་པ་ཡིན། ། ཡང་དེ་ཁོ་ན་ཡོང་མ་ཤེས། །
མ་རིག་ལ་སོགས་གོ་རིམ་བཞིན། ། སྔ་མ་སྔ་མ་ལས་ཕྱི་མ། ། སྐྱེ་བ་དག་ཏུ་ཡང་
དག་བརྗོད། ། ཡན་ལག་བཅུ་གཉིས་གསུམ་འཇུག་པ། ། འདི་ནི་རྟག་ཆད་
རྟོག་མེད་སྐྱེ། ། ཆུ་བོའི་རྒྱུན་བཞིན་འཇུག་པ་ཡིས། ། ཐོག་མ་མེད་པའི་དུས་
ཅན་འཇུག ། འོན་ཀྱང་བཞི་པོ་འདི་དག་ནི། ། རྒྱུ་ནི་ སྡུད་ པར་ བྱེད་ པ་
སྟེ། ། མ་ རིག་ སྲེད་ ལས་ རྣམ་ པར་ ཤེས། ། དེ་ དག་ གོ་ རིམ་ བཞིན་ དུ་
བཤད། ། རྒྱུ་ལ་རྣམ་ཤེས་ས་བོན་ཏེ། ། ལས་ནི་ཞིང་དུ་གསུངས་པ་ཡིན། །
དང་པོ་སྲེད་པ་ཉོན་མོངས་པའི། ། ངོ་བོ་སྒྱུར་ནི་ཡང་དག་བཤད། ། ལས་
དང་ཉོན་མོངས་རྣམ་པར་ཤེས། ། ས་བོན་ཉིད་དུ་ཉེ་བར་གནས། ། ལས་ནི་
ས་བོན་རྣམ་ཤེས་ཀྱི། ། ཞིང་གི་བྱ་བ་ཡང་བྱེད་དོ། ། སྲེད་པས་རྣམ་ཤེས་ཞེས་
བྱ་ཡི། ། ས་བོན་དེ་མ་ཐག་བརླན་བྱེད། ། མ་རིག་ས་བོན་རྣམ་པར་ཤེས། །
བརླན་པས་བསྟེན་པ་འདེབས་པར་བྱེད། ། ལས་དང་སྲེད་པ་མ་རིག་པ། །
470

ཞིང་དང་ བརླན་ དང་ འདེབས་བྱེད་རྣམས། ། རྣམ་ པར་ ཤེས་ པ་ འདི་ བྱ་
དང་། ། རྣམ་ཤེས་བདག་འདིས་སྙམ་པ་མེད། ། འོན་ཀྱང་ས་བོན་རྣམ་པར་
ཤེས། ། ལས་དང་ཉོན་མོངས་གནས་པ་ནི། ། ས་བོན་རྣམ་པར་ཤེས་ཞེས་
བརྗོད། ། མ་རིག་ལུད་ཀྱིས་དྲན་པ་དང་། ། སྲིད་ པའི་ ཆུ་ ཡིས་ བརྟེན་ ན་
ནི། ། རྒྱུ་ ལས་ མིང་ དང་ གཟུགས་ ཀྱི་ ནི། ། མྱུ་ གུ་ སྐྱེ་ བའང་ སྣང་ བར་
འགྱུར། ། རང་བཞིན་གཉིས་ཀ་ལ་སོགས་པས། ། མིང་གཟུགས་འདི་དག་
འབྱུང་ཡིན་གྱི། ། ཕ་དང་མ་ནི་ཕྲད་པ་དང་། ། དུས་རྣམས་མི་འགལ་ཉིད་
ལས་སོ། ། མྱོང་བ་ཅུང་ཟད་འཕེལ་བ་ནི། ། ས་བོན་ རྣམ་ པར་ ཤེས་ པར་
བརྗོད། ། མ་ཡི་མངལ་དུ་རིམ་བཞིན་འཕེལ། ། མིང་གཟུགས་མྱུ་གུ་སྐྱེད་པར་
བྱེད། ། རྐྱེན་རྣམས་མ་ཚང་མེད་པ་དང་། ། རྒྱུ་རྣམས་ འགལ་ བ་ མ་ ཡིན་
ལས། ། སྒྱུ་མ་བདག་མེད་འཛིན་མེད་པར། ། སྐྱེ་བ་ཡང་ནི་ཡོད་པ་ཡིན། །
མིག་གི་རྣམ་པར་ཤེས་པ་ཡང་། ། རྒྱུ་ལྔ་པོ་ཡིས་འབྱུང་བ་སྟེ། ། མིག་དང་
གཟུགས་དང་དེ་བཞིན་སྣ། ། ། ནམ་མཁའ་དེ་སྐྱེད་ཡིད་ལ་བྱེད། ། ལྔ་པོ་མ་
ཚང་མེད་པ་ལས། ། མིག་གི་རྣམ་པར་ཤེས་པ་འབྱུང་། ། དེ་དག་བདག་གིས་
དེ་སྐྱེད་ཅེས། ། རྣམ་རྟོག་སྐྱེ་མེད་ཇི་ལྟ་བར། ། རྣ་བའི་རྣམ་ཤེས་ལ་སོགས་
ཀུན། ། སྐྱེ་བའི་རིམ་པ་འདི་ཉིད་ཡིན། ། རྒྱུ་དང་རྐྱེན་གྱི་ཚོགས་པ་ལས། །
བྱེད་པོ་ལ་སོགས་བྲལ་བ་དངང། ། ངར་འཛིན་པ་དང་བྲལ་བ་ལས། ། སྐྱེ་བ་
ཡང་ནི་སྔ་མ་བཞིན། ། དེ་ལྟར་རྟེན་ཅིང་འབྲེལ་འབྱུང་བའི། ། རྒྱུ་ཅན་ཀུན་
ཏུ་ཤེས་པར་བྱ། ། འཇིག་རྟེན་འདི་ནས་ཕ་རོལ་ཏུ། ། འགྲོ་བའི་ཆོས་འགའ་
གང་ནའང་མེད། ། འོན་ཀྱང་རྒྱུ་དང་རྐྱེན་དག་ལས། ། ལས་ཀྱི་འབྲས་བུ་
མངོན་པ་ཡིན། ། ཇི་ལྟར་མེ་ལོང་རབ་ཕྱིས་ལ། ། བཞིན་གྱི་གཟུགས་བརྙན་
དམིགས་པ་བཞིན། ། མེ་ལོང་ནང་དུ་གཟུགས་བརྙན་ཡང་། ། འཕོས་པ་ཡོད་
པ་མ་ཡིན་ཉིད། ། དེ་དག་ཕན་ཚུན་རྟོག་མེད་ཅིང་། ། བྱེད་པ་པོ་དང་ལས་
471

རྣམས་སྤངས། ། དེ་བཞིན་སྐྱེ་བར་སྣང་བ་ནི། ། སྔོན་འཕེལ་བྱ་བའི་རིམ་ལས་
སོ། ། ཇི་ལྟར་ཟླ་བ་རིང་གནས་པ། ། ཆུ་སྣོད་ཆུང་ངུའི་ནང་དུ་ནི། ། སྣང་སྟེ་
འཕོས་པ་མ་ཡིན་ལ། ། བྱ་བ་དང་ནི་ལས་ཀྱང་ཡོད། ། དེ་བཞིན་འདི་ནས་
འཆི་འཕོ་བ། ། འགའ་མེད་འགྲོ་བར་སྐྱེ་བའང་སྣང་། ། རྒྱུ་རྐྱེན་མ་ཚང་མེ་མི་
འབར། ། རྒྱུ་ རྐྱེན་ ཚང་ ན་ མེ་ འབར་ བཞིན། ། རྒྱུ་ རྐྱེན་ མི་ ཚང་ མེད་ པ་
ལས། ། ཕུང་པོ་ཉིང་མཚམས་སྦྱོར་བ་ཡོད། ། ཕྱི་ཡི་ལས་དང་བྱ་བ་རྒྱུ། ། དེ་
ནི་བརྟགས་པའི་བདག་ཉིད་དོ། ། དེ་བཞིན་གཞན་དབང་ནང་གི་སྟེ། ། རྣམ་
ཤེས་ལྔ་པོ་འབྱུང་བའོ། ། བརྟག་བྱ་མིན་ཕྱིར་དོན་དམ་ནི། ། ཡོངས་སུ་གྲུབ་
པར་འདོད་པ་ཡིན། ། རྒྱུ་དང་རྐྱེན་དང་ལྷན་སྐྱེ་བ། ། ནམ་ཡང་རྣམ་གཉིས་
ཤེས་པར་བྱ། ། བྱེད་པ་པོ་ལ་སོགས་པས་དབེན། ། གསོང་གསོག་སྟོང་སོགས་
སྙིང་པོ་མེད། ། དེ་ལྟར་ཤེས་རབ་ཀྱིས་མཐོང་གང་། ། ཅི་ཕྱིར་ཇི་ལྟར་གང་དུ་
ཅིས། ། སྙམ་པའི་རྟོག་སྨྲ་སོགས་སྤངས་པ། ། ཆུ་ཟླའི་གཟུགས་བརྙན་ཇི་
བཞིན་པ། ། དེ་བཞིན་འདི་ནས་འཆི་འཕོ་བ། ། འགའ་མེད་འགྲོ་བར་སྐྱེ་
བའང་སྨད། ། ཇི་ལྟར་བུད་ཤིང་དང་འབྲེལ་ན། ། མེ་ཡི་རྒྱུན་ནི་འཇུག་འགྱུར་
གྱི། ། རྒྱུ་ནི་མ་ཚང་གྱུར་པ་ལས། ། མེ་ནི་རྗེས་སུ་འཇུག་པ་མིན། ། དེ་བཞིན་
ཀུན་ནས་ཉོན་མོངས་པའི། ། ས་བོན་ཡེ་ཤེས་མེས་བསྲེགས་ན། ། རྒྱུ་མེད་ཕྱིར་
ན་འབྲས་མེད་དེ། ། བྱ་བ་དང་ནི་ལས་ཀྱང་མེད། ། ཡོན་ཏན་མཐའ་ཡས་
བསམ་མི་ཁྱབ། ། ཞི་བ་ཆོས་ཀྱི་རང་བཞིན་སྐུ། ། ཐོག་མ་དབུས་དང་མཐའ་
བྲལ་བ། ། རྟོགས་ནས་སངས་རྒྱས་གོ་འཕང་འཐོབ། ། གང་གིས་དེ་ལྟར་དེ་
ཉིད་བཟོད། ། དེ་ནི་ལུང་བསྟན་ཐེ་ཚོམ་མེད། ། དེ་སྐད་བྱམས་བདག་བདག་
ཉིད་ཀྱིས། ། ཤཱ་རིའི་བུ་ལ་སྨྲས་པ་དང་། ། སཱ་ལུ་ལྗང་པ་དཔེར་མཛད་པ། །
དེ་ནི་ཤཱ་རིའི་བུས་ཐོས་ནས། ། སྙིང་པོ་བླངས་ཏེ་ལྷ་ཚོགས་ཀྱིས། ། རྗེས་སུ་ཡི་
རང་མངོན་སྟོད་ནས། ། ལངས་ཏེ་སོང་ནས་དགའ་སེམས་ཀྱིས། ། དགེ་སློང་
472

རྣམས་ལ་བཤད་པ་ཡིན། ། འཕགས་པ་སཱ་ལུ་ལྗང་པའི་ཚིག་ལེའུར་བྱས་པ་
འཕགས་པ་ཀླུ་སྒྲུབ་ཀྱིས་མཛད་པ་རྫོགས་སོ། །
རྒྱ་གར་གྱི་མཁན་པོ་དྷརྨཱ་ཤྲཱི་བྷ་དྲཱ་དང༌། ཞུས་ཆེན་གྱི་ལོ་ཙཱ་བ་ལེགས་
པའི་བློ་གྲོས་དང་། ཛྙཱ་ན་ཀུ་མཱ་རས་བསྒྱུར། ། སླད་ཀྱིས་དཔལ་རྩེགས་རཀྵི་
ཏས་བཅོས་ཏེ་གཏན་ལ་ཕབ་པའོ། ། །
Bo